Als Erënnerung un d'Leit vun de Schmelzen

Als Erënnerung un d'Leit vun de Schmelzen ass eng monumental Skulptur vum Jhang Meis. Si gouf den 3. Dezember 2008 ageweit a steet op der Place de l'Université um Belval."Déplacement provisoire de la sculpture sur la Place de l'université à Belval." archiduc.lu, 28.11.2012.

Si besteet aus 3 Palplanchë vu 7, 8 an 9 Meter Héicht, a stellt d'Héichiewen A, B an C op Belval duer. D'Skulptur, déi am Ganzen 10 Tonne schwéier ass, gouf op Initiativ vun der Amicale des Anciens des Hauts Fourneaux A et B de Profil Arbed Belval realiséiert. De Stol kënnt aus de Schmelze vu Belval (Z-Träger) an Déifferdeng (Greyträger).

Um Spaweck
 Aweiungsried fir d'Monument "Als Erënnerung" vun der Amicale des Hauts Fourneaux A et B de Profil Arbed Belval

Kategorie:Skulpturen 2008
Kategorie:Belval
Kategorie:Skulpturen zu Lëtzebuerg